સેન્સેક્સ આગલા બંધથી સુધરીને ખુલ્યા બાદ ઘટીને નીચામાં 34,560 થયા બાદ પાછળથી વેચાણો કપાતા નીચા મથાળેથી રિકવર થઇને 35,008.65 થયા બાદ છેલ્લે 131.52 પોઇન્ટ વધીને 34,865.10ના સ્તરે બંધ રહ્યો હતો. આમ ઇન્ટ્રા ડેમાં 440 પોઇન્ટની વધઘટ રહી હતી. નિફ્ટી પણ ઊંચામાં 10,526 સુધી વધીને 10,512.50 બંધ રહી હતી જે 46 પોઇન્ટ સુધરી હતી. નિફ્ટીમાં ધારણા અનુસાર 10,500ની સપાટી કુદાવાઈ હોવા છતાં વિશ્વાસનો અભાવ રહ્યો છે. વૈશ્વિક સ્તરે જે રીતે સેન્ટીમેન્ટ ડહોળાયલું છે અને સેન્ટીમેન્ટને અસર કરે તેવા નવા નેગેટિવ કારણો ઊભા થતાં સુધારો લાંબો ચાલવા અંગે શંકા છે એમ માર્કેટ એનાલિસ્ટ અમરિષ બાલિગાનું કહેવું હતું. હાલનો સુધારો મુખ્યત્વે વેચાણો કપાતા આવ્યો હોવા છતાં તેજીવાળા હજી બજારથી દૂર છે અને તેઓની લેવાલીનો મજબૂત ટેકો જણાતો નથી એમ વધુમાં તેમનું કહેવું હતું. બજારની ઓવરસોલ્ડ પોઝિશનમાં રહેતાં ટેકનિકલી બજાર સુધર્યું છે. પરંતુ જો વીઆઇએક્સને ધ્યાનમાં લઇએ તો તેમાં એક ટકાનો સુધારો એ તેજીવાળાની સાવેચતીના માનસને છતું કરે છે એમ જેએસ સ્ટોકના સૂત્રોનું કહેવું હતું. આથી સુધારાનું અનુકરણ કરવામાં સાવેચતી વર્તાતી હતી.